**Αθήνα:** 19.05.2020

**Αρ. Πρωτ.:** 672

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Καταγγελία για την 4Κ ΑΣΕΠ που δεν προβλέπει θέσεις για άτομα με αναπηρία**

Η ΕΣΑμεΑ καταγγέλλει την παραβίαση του άρθρου 25 του ν. 4440/2016 η οποία αφορά σε προσλήψεις ατόμων με αναπηρία και μελών των οικογενειών τους μέσω ΑΣΕΠ στην 4Κ/2020, [με επιστολή της στον υπουργό Εσωτερικών,](https://www.esamea.gr/our-actions/ydmhd/4806-i-esamea-kataggellei-tin-parabiasi-toy-arthroy-25-toy-n-4440-2016-i-opoia-afora-se-proslipseis-atomon-me-anapiria-kai-melon-ton-oikogeneion-toys-meso-asep-stin-4k-2020) ζητώντας του να παρέμβει ώστε να μπει ένα τέλος στην παραβίαση και να σταματήσουν να θίγονται κεκτημένα δικαιώματα ατόμων με αναπηρία και χρόνιες παθήσεις.

Ο ν.4440/2016, αποτελεί μία από τις σημαντικότερες παρεμβάσεις της τελευταίας δεκαετίας στο χώρο των ατόμων με αναπηρία και των οικογενειών τους, αλλά το σύστημα προσλήψεων που προωθεί η κυβέρνηση, ουσιαστικά παραβιάζει την προστασία που ο ν.4440/2016 έχει θεσπίσει και το Σύνταγμα επιτάσσει με την παρ. 6 του άρθρου 21. Συγκεκριμένα στην Προκήρυξη 4Κ/2020 του ΑΣΕΠ, που αφορά στην πλήρωση 2.909 θέσεων τακτικού προσωπικού Πανεπιστημιακής, Τεχνολογικής, Δευτεροβάθμιας και Υποχρεωτικής Εκπαίδευσης σε Ο.Τ.Α. α΄ βαθμού της Χώρας, του Υπουργείου Εσωτερικών, δεν συμπεριλαμβάνεται η ποσόστωση του άρθρου 25 του ν. 4440/2016, που αφορά στην πρόσληψη ατόμων με αναπηρία, πολυτέκνων, τριτέκνων κ.α.

Η Ε.Σ.Α.μεΑ. καταγγέλλει ότι ο ανωτέρω αποκλεισμός συνιστά διάκριση και κατάφωρη παραβίαση θεμελιωδών δικαιωμάτων και έρχεται σε αντίθεση με τη νομοθεσία της χώρας.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |